สวัสดีค่ะ มีเม็ดแดงๆลักษณะคล้ายสิว ตรงแคมใหญ่ด้านซ้ายตั้งแต่วันอังคารค่ะ 2-3วันแรกมีอาการเจ็บนิดหน่อย แต่หลังจากนั้นจนถึงวันนร้ไม่มีอาการเจ็บแล้ว แต่ไม่มีท่าทีจะยุบเลยค่ะ อยากทราบว่าเป็นอะไรและเกิดจากอะไรคะ จะเป็นอันตรายมั้ย แล้วมีวิธีที่ทำให้ยุบหรือควรไปพบแพทย์คะ ขอบค่ะ
สวัสดีค่ะ เม็ดแดงคล้ายสิวที่อวัยวะเพศ อาจเกิดจาก-เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ-ตุ่มแพ้จากการสัมผัสสารที่แพ้ เช่น สบู่ น้ำหอม ผ้าอนามัยอาจจะคันด้วยได้-หูดเช่นหูดหงอนไก่ หูดข้าวสุก-มีการอุดตันและติดเชื้อของต่อมตรงบริเวณอวัยวะเพศ ชื่อต่อมบาร์โทลิน-รูขุมขนอักเสบ หากติดเชื้อร่วมด้วยจะเห็นลักษณะคล้ายฝีหนองหากปวด บวม มีหนอง อาจเป็นการติดเชื้อ ซึ่งควรได้รับยาฆ่าเชื้อ แนะนำพบแพทย์เพื่อประเมินรอยโรคจริงอีกครั้ง การรักษาจะรักษาตามโรคที่เป็นค่ะการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่สังเกตอาการ ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบมาก มีไข้สูง ควรรีบไปพบแพทย์